CELEX: 32015R0308
Language: sl
Date: 2015-02-26 00:00:00
Title: Izvedbena uredba Komisije (EU) 2015/308 z dne 26. februarja 2015 o spremembi Izvedbene uredbe (EU) št. 540/2011 glede pogojev za odobritev aktivne snovi Z,Z,Z,Z-7,13,16,19-dokozatetraen-1-il izobutirat  Besedilo velja za EGP

27.2.2015   
            
            
               SL
            
            
               Uradni list Evropske unije
            
            
               L 56/9
            
         IZVEDBENA UREDBA KOMISIJE (EU) 2015/308
   z dne 26. februarja 2015
   o spremembi Izvedbene uredbe (EU) št. 540/2011 glede pogojev za odobritev aktivne snovi Z,Z,Z,Z-7,13,16,19-dokozatetraen-1-il izobutirat
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 13(2)(c) Uredbe,
   ob upoštevanju naslednjega:
   
               (1)
            
            
               Aktivna snov Z,Z,Z,Z-7,13,16,19-dokozatetraen-1-il izobutirat je bila z Direktivo Komisije 2008/127/ES (2) vključena v Prilogo I k Direktivi Sveta 91/414/EGS (3) v skladu s postopkom iz člena 24b Uredbe Komisije (ES) št. 2229/2004 (4). Odkar je Uredba (ES) št. 1107/2009 nadomestila Direktivo 91/414/EGS, se ta snov šteje za registrirano v skladu z navedeno uredbo in je na seznamu v delu A Priloge k Izvedbeni uredbi Komisije (EU) št. 540/2011 (5).
            
         
               (2)
            
            
               V skladu s členom 25a Uredbe (ES) št. 2229/2004 je Evropska agencija za varnost hrane (v nadaljnjem besedilu: Agencija) 18. decembra 2013 Komisiji predložila svoje stališče o osnutku poročila o pregledu Z,Z,Z,Z-7,13,16,19-dokozatetraen-1-il izobutirata (6). Agencija je svoje mnenje o Z,Z,Z,Z-7,13,16,19-dokozatetraen-1-il izobutiratu sporočila tudi prijavitelju.
            
         
               (3)
            
            
               Komisija je prijavitelja pozvala, naj predloži pripombe k osnutku poročila o pregledu Z,Z,Z,Z-7,13,16,19-dokozatetraen-1-il izobutirata. Osnutek poročila o pregledu in mnenje Agencije so države članice in Komisija pregledale v okviru Stalnega odbora za rastline, živali, hrano in krmo ter končno različico pripravile 12. decembra 2014 v obliki poročila Komisije o pregledu Z,Z,Z,Z-7,13,16,19-dokozatetraen-1-il izobutirata.
            
         
               (4)
            
            
               Potrjeno je, da se aktivna snov Z,Z,Z,Z-7,13,16,19-dokozatetraen-1-il izobutirat šteje za registrirano v skladu z Uredbo (ES) št. 1107/2009.
            
         
               (5)
            
            
               V skladu s členom 13(2) Uredbe (ES) št. 1107/2009 v povezavi s členom 6 Uredbe ter ob upoštevanju sedanjih znanstvenih in tehničnih dognanj je treba spremeniti pogoje za registracijo Z,Z,Z,Z-7,13,16,19-dokozatetraen-1-il izobutirata. Zlasti je primerno zahtevati dodatne potrditvene informacije.
            
         
               (6)
            
            
               Prilogo k Izvedbeni uredbi (EU) št. 540/2011 bi bilo zato treba ustrezno spremeniti.
            
         
               (7)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Sprememba Izvedbene uredbe (EU) št. 540/2011
   Del A Priloge k Izvedbeni uredbi (EU) št. 540/2011 se spremeni v skladu s Prilogo k tej uredbi.
   Člen 2
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. februarja 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 309, 24.11.2009, str. 1.
   
      (2)  Direktiva Komisije 2008/127/ES z dne 18. decembra 2008 o spremembi Direktive Sveta 91/414/EGS zaradi vključitve nekaterih aktivnih snovi (UL L 344, 20.12.2008, str. 89).
   
      (3)  Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).
   
      (4)  Uredba Komisije (ES) št. 2229/2004 z dne 3. decembra 2004 o določitvi nadaljnjih podrobnih pravil za izvajanje četrte faze delovnega programa iz člena 8(2) Direktive Sveta 91/414/EGS (UL L 379, 24.12.2004, str. 13).
   
      (5)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
   
      (6)  Sklep o strokovnem pregledu ocene tveganja za pesticide glede aktivne snovi Z,Z,Z,Z-7,13,16,19-dokozatetraen-1-il izobutirat. EFSA Journal (2014);12(2):3525. Na voljo na spletu: www.efsa.europa.eu/efsajournal.htm.
   
      PRILOGA
      V delu A Priloge k Izvedbeni uredbi (EU) št. 540/2011 se vrstica 259 o aktivni snovi Z,Z,Z,Z-7,13,16,19-dolosatetraen-1-il izobutirat nadomesti z naslednjim:
      
         
                     Št.
                  
                  
                     Splošno ime, identifikacijska številka
                  
                  
                     Ime po IUPAC
                  
                  
                     Čistost
                  
                  
                     Uveljavitev
                  
                  
                     Veljavnost registracije
                  
                  
                     Posebne določbe
                  
               
                     „259
                  
                  
                     Z,Z,Z,Z-7,13,16,19-dokozatetraen-1-il izobutirat
                     št. CAS 135459-81-3
                     CIPAC: 973
                  
                  
                     Z,Z,Z,Z-7,13,16,19- docosatetraen-1-yl isobutyrate
                  
                  
                     ≥ 90 %
                  
                  
                     1. september 2009
                  
                  
                     31. avgust 2019
                  
                  
                     DEL A
                     Registrira se lahko samo kot atraktant.
                     DEL B
                     Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu Z,Z,Z,Z-7,13,16,19-dokozatetraen-1-il izobutirata (SANCO/2650/2008) in zlasti dodatka I in II h končni različici poročila, ki jo je pripravil Stalni odbor za rastline, živali, hrano in krmo.
                     Pogoji uporabe po potrebi vključujejo ukrepe za zmanjšanje tveganja.
                     Prijavitelj predloži potrditvene informacije o:
                     
                                 1.
                              
                              
                                 specifikaciji tehničnega materiala v tržni proizvodnji, vključno z informacijami o vseh relevantnih nečistočah;
                              
                           
                                 2.
                              
                              
                                 oceni tveganja zaradi izpostavljenosti za izvajalce, delavce in druge navzoče;
                              
                           
                                 3.
                              
                              
                                 končnem stanju in obnašanju snovi v okolju;
                              
                           
                                 4.
                              
                              
                                 oceni tveganja zaradi izpostavljenosti za neciljne organizme.
                              
                           Prijavitelj Komisiji, državam članicam in Agenciji predloži informacije iz točke 1 do 30. junija 2015, informacije iz točk 2, 3 in 4 pa do 31. decembra 2016.“